Referat af semesterevalueringsmøde   
- Studienævn for Efter- og Videreuddannelse i Kultur og Læring (EVU-IKL)

Evaluering af Master i pædagogisk ledelse, 4.semester, Forår 2024

Dato: 21.oktober 2024

Til stede: Semesterkoordinator Anne-Birgitte Rohwedder og Ida Spangsberg Hansen

Studienævnsrepræsentant Britta Møller

Studiesekretær Camilla Graff

**Dagsorden:**

1. Resultaterne af de studerendes spørgeskemabaserede semesterevaluering (SurveyXact spørgeskemaundersøgelsen)
2. Supplerende fra de studerendes mundtlige evalueringer i forbindelse med uddannelsesseminarer
3. Opfølgning på eventuelle punkter fra sidste semesterevaluering
4. Fremtidige udviklingsmuligheder på semestret
5. Eventuelt

|  |  |  |
| --- | --- | --- |
|  | **Noter** | **Opfølgningsansvar** |
| **1** | **Der er meget få studerende, der har svaret på survey’en, der er 3 gennemførte besvarelser.**  **Ud af de tre besvarelser er der positive besvarelser på spørgsmålene omkring modulet. Derudover er der sket ændringer for alles arbejdsopgaver og ansvarsområder i løbet af uddannelsen.**  **Der er ingen kvalitative kommentarer at bearbejde.** |  |
| **2** | **Hele uddannelsen blev evalueret mundtligt på det afsluttende seminar. De studerende talte sammen, mens koordinatorerne noterede uden at blande sig:**  **Hvad fungerede godt:**   * **Det bidrager til egen praksis. Viden kan gå direkte ind i det vi går og laver.** * **Vi får et sprog for det lederarbejde vi laver. Værktøjskassen er fyldt op med sprog og værktøjer** * **Vi er blevet vildt dygtige, fordi underviserne er gode, der er god progression i semestrene og vi føler, at vi rykker os hver gang vi er her.** * **Der er en sense of belonging i gruppen, det er en vild oplevelse. Vi kan både dele det faglige og vores private udfordringer. Der er en god balance af grin, alvor og sårbarhed.** * **Jeg troede i starten det kunne være problematisk, at vi ikke var flere. Det var det ikke. Måske var det faktisk derfor det lykkedes så godt for os at være sammen som hold. Man føler sig set og værdsat hver gang.** * **Brain-breaks er godt, så får vi grinet og tjekket ind.** * **Det virker, at vi bliver tvunget til at være i studiegrupper/skrivegrupper i starten.** * **Gruppearbejdet på seminarerne er godt, fordi vi kommer ud og taler om det vi hører. Man kommer ud og vender sine overvejelser, og det er med til at skabe overførbarhed til praksis også** * **Vi lærer af at komme fra forskellige kontekster.** * **Der er gode koordinatorerne (Anne-Birgitte og Ida) der har tid til at oversætte oplæggende, og til at tjekke ind med os fagligt og personligt.** * **Vi har krævet kvalitet, og det har uddannelsen klaret.**   **Hvad fungerede ikke så godt:**   * **Eksamensformen. De skriftlige produkter, især de mindre opgaver kunne blive bedre. De bliver hurtigt en blindtarm. Måske kunne man præsentere dem for hinanden, eller skrives sammen med den større opgave.** * **Konteksten er ofte folkeskolen, og det kræver oversættelsesarbejde. Vi skal huske at spørge ind, og Ida og Anne-Birgitte kan hjælpe med oversættelsen.** |  |
| **3** | **Sidste semester indførte vi en skrivedag, og afholdte derfor et 3-dagsseminar. Det giver en god måde at komme i gang med opgaveskrivning på, og det har vi fortsat med denne gang.** |  |
| **4** | **Fortsat sikre: Uddannelsens styrke er at det er mindre hold, og derfor er der et læringsrum med plads til at være og at lære. Fra de studerende side lægges der vægt på en sense of belonging og psykologisk tryghed, og det skal vi fortsat arbejde med.**  **Fortsættelse af brain-breaks, gruppearbejdet, tjek-ind og oversættelsesarbejde, som de studerende fremhæver for deres læringsproces og sense of belonging.**  **Fortsætte: Didaktisk opmærksomhed på sprog og værktøjet, som kan oversættes til/bruge i deres egen praksis.**  **Udvikling: Der bliver påpeget at konteksten ofte er folkeskolen, og vi forsøger, at tilbyde flere oplæg med forskning fra andre kontekster. Derudover tilbydes oplæg med fokus som er andet end pædagogisk ledelse – hvor vi fortsætter med at lave oversættelsesarbejdet.**  **På tværs af uddannelserne: Hvilken erfaring er der for de andre masteruddannelser omkring de mindre opgaver? Kan vi lære noget af hinanden, er der noget der virker godt på de andre hold?**  **Kan det være muligt, at ændre i eksamensformen? Kunne det være en mundtligt feedback hvor hele holdet viser deres arbejde, og er med til at stille kritiske spørgsmål til hinandens opgaver?** | **Koordinatorerne er ansvarlige**  **Studienævnet**  **Studienævnet** |
| **5** | **Svarprocenten er lav – og vi overvejer derfor, at sende survey’en ud efter 2.seminar, inden eksamen, så dette møde kan afholdes inden de studerende er videre med**  **Opmærksomhed på at evalueringen er præget af en evaluering af hele uddannelsen og ikke særligt 4.semester.** | **Camilla/ Zenia**  **Studienævnet** |

*Mødereferat udarbejdet af Ida Spangsberg, den 21.oktober, 2024*